Geri e Freki

[miniatura|O deus Odín no trono rodeado polos lobos Geri e Freki e os corvos Hugin e Munin nunha ilustradción de 1882 de [Carl Emil Doepler.|alt=]]
**Geri** e **Freki** son na mitoloxía nórdica os dous lobos que acompañan ao deus Odín e figuran na Edda poética, na Edda prosaica —ámbalas dúas escritas e compiladas no século  por Snorri Sturluson—, así como na poesía escáldica. Ámbolos dous personaxes foron comparados con outras figuras da mitoloxía grega, romana e védica; tamén foron asociados coas crenzas en torno ao mito xermánico dos «lobos guerreiros» ou *Úlfheðinn*, tamén coñecidos como *berserker*.

## Etimoloxía 
De forma xeral, o significado dos nomes Geri e Freki en nórdico antigo, interpretouse como «voraz» ou «codicioso». O nome *Ger*i pode ter a súa orixe no adxectivo protoxermánico *geraz*, relacionado co burgundio *girs*, o nórdico antigo *gerr* e o alto alemán antigo ger ou *giri*; en todos estes idiomas o significado é o de «codicioso». Para Bruce Lincoln, a orixe do nome atópase na raíz protoindoeuropea *gher-*, cuxa orixe é similar ao de Garm, nome do can que custodia o reino de Hela e que está intimamente relacionado cos eventos do Ragnarök. Freki pode remontarse ao adxectivo protoxermánico *frekaz*, ligado co gótico *faihu-friks*, o frec anglosaxón e o alto alemán antigo *freh*; o significado de todos pode ser «ambicioso», «avarento», «desexoso», «cobizoso», «larpeiro» e «audaz». John Lindow interpretou os dous nomes como adxectivos nominalizados do nórdico antigo.

## Referencias 
No poema *Grímnismál* da Edda Poética, Odín —disfrazado de Grímnir—proporciónalle ao mozo Agnarr Geirröðsson os mundos nórdicos, sobre Yggdrasil e sobre os compañeiros do propio. Nunha sección, Agnarr di que Odín alimenta a Geri e Freki cando o deus consome un tipo de viño específico.

Alúdese tamén aos lobos a través do *kenning* O*s cans de* *Vinðrir*, no verso 13 da *Helgakviða Hundingsbana I,* onde se informa que eles andan no campo "ávidos dos corpos daqueles que caeran no campo de batalla"

No capítulo 38 do libro *Gylfaginning* da Edda prosaica, a figura exaltada de Hár explica que Odín entrega, aos seus lobos, toda a comida da mesa. Para o deus, o viño substitúe a bebida e a comida, polo que non a necesita. No capítulo 75 do libro *Skáldskaparmál* hai unha lista de nomes de huargos e lobos, onde aparecen Geri e Freki.

Na poesía escáldica, Geri e Freki úsanse como nomes comúns para «lobo», especificamente no capítulo 58 do *Skáldskaparmál* —citados nalgúns traballos de Þjóðólfur úr Hvini e Egill Skallagrímsson—. Geri utilízase como sinónimo de lobo no capítulo 64 do *Hattatal*. No capítulo 58 do *Skáldskaparmál,* Geri é empregado en *kennings* para «sangue», e para «prea» no capítulo 60 dese texto. Esas acepcións aparecen nas obras *As cervexas de Geri* e *Pedazo de Geri*, escritas polos escaldos Þórðr Sjáreksson e Einarr Skúlason respectivamente. Freki forma parte dun *kenning* para «prea» no capítulo 58 do *Skáldskaparmál*.

## Teorías 
[dereita|miniatura|Placa de [bronce da Era de Vendel en Öland, Suecia. Nela represéntase un guerreiro cuberto cunha pel de lobo e unha espada acompañado dunha figura danzante.]]
O nome *Freki* tamén se aplica ao lobo Fenrir no poema *Völuspá*, dentro da Edda poética. O folclorista John Lindow viu isto como unha ironía, xa que segundo a mitoloxía nórdica Fenrir mataría e devoraría a Odín durante o Ragnarok. O historiador Michael Spiedel relacionou a Geri e Freki con restos arqueolóxicos que representan figuras vestidas con peles de lobos, e frecuentemente atopados xunto a nomes relacionados con «lobo» entre os pobos xermánicos, incluíndo: Wulfhroc, Wolfhetan, Isangrim, Scrutolf, Wolfgang, Wolfdregil e Vulfolaic. Tamén poden estar ligados aos mitos sobre guerreiros-lobos da mitoloxía nórdica, como os *berserker*. Spiedel cre que isto apunta ao culto pan-xermánico dos guerreiros lobos, relacionado con Odín, e que diminuíu logo da cristianización.

Crese, tamén, que os lobos poderían ser deidades das relixións protoindoeuropeas. O especialista Jacob Grimm atopou unha suposta conexión entre Odin e o deus grego Apolo, para quen os lobos e os corvos eran sagrados. O filólogo Maurice Bloomfield relacionou a Geri e Freki cos dous cans de Iama pertencentes á mitoloxía védica temperá, que se interpretearon como unha adaptación xermánica do grego Cerberus. Michael Spiedel comentou a conexión entre os lobos e as figuras dun gran poderío: "Por iso Geri e Freki, os lobos que están ao lado de Odin, tamén estaban a carón dos tronos dos reis anglosaxóns. Os lobos guerreiros como Geri e Freki non eran simples animais, senón seres míticos; como compañeiros de Odin, eles forman parte do seu poder, e el fíxoos lobos guerreiros".

## Galería 

Ficheiro:Odin, Sleipnir, Geri, Freki, Huginn and Muninn by Frølich.jpg|Odin montando a Sleipnir, mentres os seus corvos Hugin e Munin, e os seus lobos Geri e Freki aparecen ao seu arredor.       Ilustración de 1895 do ilustrador danés Lorenz Frølich, publicada en *Den ældre Eddas Gudesange).*
Ficheiro:Walhall by Emil Doepler.jpg|Odin acompañado polos seus lobos durante un banquete no Valhalla.                                                                   Ilustración no libro de Emil Doepler, *Walhall, die Götterwelt der Germanen* (1905)
Ficheiro:Odhin by Johannes Gehrts.jpg|Odin, cos seus corvos (Hugin eMunin) e os seus lobos (Geri e Freki).                                                                                      Ilustración no libro "Walhall" de Felix e Therese Dahn (1888).

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 

### Outros artigos 
* Mitoloxía nórdica
* Hugin e Munin